The After Party præsenterer

**Ryst din booty og flash dine moves, når Jay Sean er nede med VEGA**

*Den 1. april kan du opleve verdensstjernen Jay Seans fløjlsbløde R&B vokal i Store VEGA. Sangeren har med kæmpe hits som ”Do You Remember” og ”Down” bjergtaget publikum fra Mumbai til New York.*

I februar 2016 udgav Jay Sean singlen ”Make My Love Go” sammen med den jamaicanske drum´n´bass-guru Sean Paul, og rygterne svirrer om, at den populære britiske sanger snart er tilbage med et nyt album. Den succesrige producer bliver dermed kaldt tilbage på den internationale scene, hvor han har været så mange gange før.

Kamaljit Singh Jhooti, bedre kendt under kunstnernavnet Jay Sean, er en singer-songwriter, rapper, beatboxer og pladeproducer. Jay Sean skriver sange fyldt med lækre R&B-beats, velplacerede guitarakkorder og krydrer dem med en smuk, gennemtrængende vokal.

Sean har siden 2003 skrevet popbaskere, der har etableret ham, som en af de mest spændende producere i Europa. I 2009 kom sangerens helt store gennembrud, da han sammen med Sean Paul udgav singlen ”Do You Remember” og senere ”Down”, der fik fint besøg fra Lil Wayne, og gik tredobbelt platin i USA.

Seans første single som soloartist var ”Eyes on You”, der blev et stort hit. Da debutalbummet *Me Against Myself* kom på gaden i 2004, blev sangeren, ”The Asian Sensation”, rost til skyerne for sin eksperimenterende og kreative fusion mellem R&B, britisk hiphop og indisk musik.

Han optrådte på MTV Asia, der med over 165 millioner seere skubbede Sean helt frem på den internationale scene, og gjorde sangeren til en af de hotteste kunstnere i Asien.

Sean skrev pladekontrakt med det amerikanske hiphop-orienterede pladeselskab Cash Money Records, der gjorde Sean til den første britisk/asiatiske sanger til at skrive med et amerikansk label.

Han påbegyndte arbejdet med opfølgeren *My Own Way*, der udkom i starten af 2008. Herefter fik Sean tilnavnet som den britiske udgave af Ne-Yo af Touch Magazine og The Independent kaldte ham: ”An urban legend in the making”.

Jay Sean tager sin gamle musikalske partner Juggy D med fra hedengangne Rishi Rich Project og den dansk/indiske duo Dhol United med til Store VEGA.

**Fakta om koncerten**Jay Sean (UK)
Lørdag den 1. april, 2017 kl. 20.00
Store VEGA, Enghavevej 40, 1674 København V
Billetpris 249 kr. + gebyr
Billetsalget starter i dag via vega.dk og Billetto.